open-index/open-wikipedia-markdown huggingface dataset:
เจียวสี

**เจียวสี**, **เจียวฉี** หรือ**เอียวสี** มีชื่อในภาษาจีนกลางว่า **เจี่ยง ชู** () เป็นนายทหารของรัฐจ๊กก๊กในยุคสามก๊กของจีน 

## ประวัติ
เจียวสีเคยดำรงตำแหน่งเป็นแม่ทัพพื้นที่ประจำอำเภออู่ซิง (武興縣 *อู่ซิงเซี่ยน*; ปัจจุบันคืออำเภอเลฺว่หยาง มณฑลฉ่านซี) ขณะดำรงตำแหน่งไม่มีชื่อเสียงใด ๆ ภายหลังราชสำนักจ๊กก๊กแต่งตั้งคนอื่นให้มาดำรงตำแหน่งแทนที่เจียวสี ส่วนเจียวสีที่ถูกปลดจากตำแหน่งได้ถูกย้ายไปรักษาเมืองฮันต๋ง (漢中 *ฮั่นจง*) ทำให้เจียวสีรู้สึกไม่พอใจ

ในปี ค.ศ. 263 รัฐวุยก๊กยกทัพบุกจ๊กก๊กครั้งใหญ่ จงโฮยขุนพลจ๊กก๊กแบ่งกำลังพลเข้าปิดล้อมฮั่นเสีย (漢城 *ฮั่นเฉิง*) และก๊กเสีย (樂城 *เล่อเฉิง*)  และยังส่งเฮาเหลก (胡烈 *หู เลี่ย*) เข้าตีด่านเองเปงก๋วน (陽平關 *หยางผิงกวาน*) เวลานั้นขุนพลปอเฉียมรับผิดชอบรักษาด่านเองเปงก๋วน โดยเจียวสีเป็นผู้ใต้บังคับบัญชา เจียวสีซึ่งไม่พอใจจ๊กก๊กวางแผนจะยอมจำนนต่อทัพวุยก๊ก จึงพยายามโน้มน้าวปอเฉียมให้นำกำลังพลออกจากด่านเองเปงก๋วนไปรบกับข้าศึก แต่ปอเฉียมปฏิเสธเพราะเห็นว่าเสี่ยงเกินไป เจียวสีจึงโกหกปอเฉียมว่าตนจะออกไปรบกับข้าศึกและให้ปอเฉียมอยู่รักษาด่าน หลังปอเฉียมตกลง เจียวสีจึงนำกำลังพลออกจากด่านเองเปงก๋วนไปยังอิมเป๋ง (陰平 *อินผิง*) เพื่อยอมจำนนต่อเฮาเหลก เฮาเหลกจึงใช้โอกาสนี้ที่การป้องกันของด่านเองเปงก๋วนอ่อนแอลงจากการแปรพักตร์ของเจียวสี ยกพบเจ้าโจมตีด่านและยึดได้สำเร็จ ปอเฉียมรบต้านข้าศึกจนเสียชีวิตในที่รบ

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).

หมวดหมู่:ขุนพลของจ๊กก๊ก
เอริค โรเธม

**เอริค อังเดรียส โรเธม** (), (เกิดเมื่อ วันที่ 19 กันยายน ค.ศ. 1898 – 18 กันยายน ค.ศ. 1938) เป็นวิศวกรเคมีและนักประดิษฐ์ชาวนอร์เวย์ เขาเป็นที่รู้จักในฐานะผู้ประดิษฐ์สเปรย์ละอองลอย ที่สามารถบรรจุและฉีดพ่นของเหลวได้เป็นชิ้นแรก

thumb|เอริค โรเธม|ภาพวาดการประดิษฐ์ของเอริค โรเธม

## ประวัติ
เอริค โรเธมเกิดในคริสเตียนเนีย (ปัจจุบันคือออสโล) ประเทศนอร์เวย์ เขาได้รับปริญญาด้านวิศวกรรมจากประเทศสวิตเซอร์แลนด์ ในปี 1921 เขาสำเร็จการศึกษาเป็นวิศวกรเคมีจากสถาบันเทคโนโลยีแห่งสหพันธ์สวิส ซือริช โดยมีความเชี่ยวชาญเคมีไฟฟ้า ต่อมาเขาได้เข้าเรียนต่อที่สถาบันเทคโนโลยีคาลส์รูเออ

## การประดิษฐ์
เขาก่อตั้งบริษัทของตัวเองในออสโลในปี 1925 เขาได้ยื่นคำขอจดสิทธิบัตรสเปรย์ละอองลอยในเดือนตุลาคม 1926 กระป๋องนี้สามารถจ่ายของเหลวต่าง ๆ โดยใช้สารขับดันเคมี สิทธิบัตรในนอร์เวย์ได้รับการอนุมัติในเดือนมิถุนายน 1929 เขาได้ยื่นคำขอสิทธิบัตรในสหรัฐอเมริกาเมื่อวันที่ 30 กันยายน 1927 และได้รับอนุมัติเมื่อวันที่ 7 เมษายน 1931

ในปี 1927 เขาได้สาธิตการประดิษฐ์ให้ผู้ผลิตสี อัลฟ์ อาร์. บเยิร์คเคอ ได้เห็น ในปีถัดมา โรเธมได้เจรจาข้อตกลงในการใช้สิทธิบัตรของเขากับสี น้ำมันชักเงา และขี้ผึ้งเหลว แต่ความสำเร็จทางการค้าในช่วงแรกมีอย่างจำกัด ในปี 1931 ได้มีการก่อตั้งมูลนิธิแยกต่างหากชื่อว่า Rotheim Spraying System เพื่อการใช้สิทธิบัตรในตลาดต่างประเทศ โรเธมเสียชีวิตในปี 1938 และปีถัดมาบริษัทที่ผลิตสินค้าก็ล้มละลาย หลังจากการเสียชีวิตของโรเธมความก้าวหน้าทางเทคโนโลยีได้มีความก้าวหน้าอย่างมากโดยถูกนำไปใช้ในผลิตภัณฑ์ต่าง ๆ รวมถึงแอร์บรัชและสีสเปรย์

สิทธิบัตรนี้ถูกขายให้กับบริษัทอเมริกันในราคาการแสวงหาประโยชน์ทางการค้าของสิทธิบัตรดังกล่าวไม่ได้มีความสำคัญจนกระทั่งได้รับการแนะนำในสหรัฐอเมริกาในช่วงทศวรรษปี 1940 การพัฒนาปรับปรุงหลักการพื้นฐานของหัวสเปรย์โดยชาวอเมริกันไลล์ กูดู และวิลเลียม เอ็น. ซัลลิแวน ทำให้เทคโนโลยีนี้ถูกนำไปใช้ในแอปพลิเคชันอื่น ๆ โดยเริ่มจากการใช้Aerosol Bombเพื่อควบคุมแมลง และต่อมาในแอปพลิเคชันอื่น ๆ อีกมากมาย ในปี 1949 โรเบิร์ต แอบป์ลานาล์ป ได้ยื่นขอสิทธิบัตรวาล์วสเปรย์ ซึ่งออกโดยสำนักงานสิทธิบัตรและเครื่องหมายการค้าสหรัฐอเมริกาในปี 1953

## มรดกตกทอด
ไปรษณีย์นอร์เวย์ ได้เฉลิมฉลองการประดิษฐ์ของโรเธมด้วยการออกแสตมป์ที่ระลึกในปี 1998

## อ้างอิง

## แหล่งข้อมูลอื่น
* Highlights of The Aerosol (Fédération Européenne des Aerosols)

หมวดหมู่:บุคคลที่เกิดในปี พ.ศ. 2441
หมวดหมู่:บุคคลที่เสียชีวิตในปี พ.ศ. 2481
หมวดหมู่:วิศวกรจากออสโล
หมวดหมู่:ศิษย์เก่าสถาบันเทคโนโลยีแห่งสหพันธ์สวิส ซือริช
หมวดหมู่:วิศวกรชาวนอร์เวย์ในศตวรรษที่ 20
หมวดหมู่:นักประดิษฐ์ชาวนอร์เวย์ในศตวรรษที่ 20
ชาลส์ อัลเฟรด บาร์ตเล็ตต์

พลเรือจัตวา **ชาลส์ อัลเฟรด บาร์ตเล็ตต์**  (; 21 สิงหาคม ค.ศ. 1868 – 15 กุมภาพันธ์ ค.ศ. 1945) เป็นกะลาสีเรือพาณิชย์และนายทหารกองหนุนราชนาวี ที่ได้รับการแต่งตั้งให้ดำรงตำแหน่งกัปตันเรือในบริษัทเดินเรือไวต์สตาร์ไลน์ รวมถึงการเป็นกัปตันของเรือเอชเอ็มเอชเอส บริแทนนิก (HMHS *Britannic*)

## อ้างอิง
จอร์จ ไซมอนส์

**จอร์จ โทมัส แมคโดนัลด์ ไซมอนส์** , (เกิดเมื่อวันที่ 23 กุมภาพันธ์ ค.ศ. 1888 – 3 ธันวาคม ค.ศ. 1950) เป็นกะลาสีชาวอังกฤษที่ทำงานเป็นผู้สังเกตการณ์บนเรือบนเรือ อาร์เอ็มเอส ไททานิก ที่ประสบเหตุร้ายแรง ไซมอนส์ซึ่งขณะนั้นอายุ 24 ปี ในช่วงเวลาที่เรืออับปาง ได้รับมอบหมายให้ดูแลเรือชูชีพลำแรกที่ถูกปล่อยลงน้ำ นั่นคือเรือชูชีพหมายเลข 1 เรือลำดังกล่าวเป็นเรือช่วยชีวิตฉุกเฉินที่ถูกปล่อยออกไปพร้อมกับผู้โดยสารเพียง 12 คน รวมทั้งลูกเรือ 7 คน และได้รับความสนใจหลังจากภัยพิบัติครั้งนั้น

## ชีวิตในช่วงต้นและ ''ไททานิก''
ไซมอนส์เกิดที่เมืองเวย์มัธ, ดอร์เซต, ประเทศอังกฤษ เป็นบุตรของโรเบิร์ต เจมส์ ไซมอนส์ และเบสซี นิวแมน เขาเป็นหนึ่งในบุตร 13 คน

ไซมอนส์ทำงานร่วมกับอาร์ชี จิวเวลล์ในฐานะผู้สังเกตการณ์บนเรือ *ไททานิก* คืนวันที่ 14 เมษายน ค.ศ. 1912 ไซมอนส์และจิวเวลล์ถูกแทนที่โดยเพื่อนร่วมงานของพวกเขาเรจินัลด์ ลีและเฟรเดอริก ฟลีตและหยุดงานเมื่อเรือชนภูเขาน้ำแข็งไม่นานหลังจากนั้น เขาได้รับคำสั่งให้ขึ้นไปบนดาดฟ้าเรือและช่วยขนเรือชูชีพเวลาประมาณ 01.00 น. ผู้ช่วยผู้ บังคับการเรือ วิลเลียม แมคมาสเตอร์ เมอร์ด็อคเริ่มขนเรือชูชีพขึ้นเรือลำที่ 1 เมอร์ด็อคมอบหมายให้ไซมอนส์รับผิดชอบเรือชูชีพและขนคนเติมเชื้อเพลิง 5 คนขึ้นเรือ ได้แก่เซอร์คอสโม ดัฟฟ์-กอร์ดอน, ลูซี่ เลดี้ ดัฟฟ์-กอร์ดอนเลขานุการของเธอ และผู้โดยสารชั้นเฟิร์สคลาสอีก 3 คน ในที่สุดเรือก็พายออกจากไททานิกในเวลา 01.05 น. เรือชูชีพถูกเรืออาร์เอ็มเอส คาร์เพเทีย ช่วยเหลือ ในอีกไม่กี่ชั่วโมงต่อมา

บนเรือ*คาร์พาเทีย* ซิมอนส์ได้พบกับแจ็ก น้องชายของเขา ซึ่งเป็นลูกเรือของเรือลำนั้น

## ชีวิตในช่วงหลัง
หลังจากการอัปปางของเรือ เขากลับไปที่อังกฤษและแต่งงานกับแมรี่ เจน โบลท์ ทั้งคู่มีลูกสาวด้วยกันสองคน

หลังจากการเริ่มต้นของสงครามโลกครั้งที่หนึ่งในปี ค.ศ. 1914 ไซมอนส์รับราชการในกองหนุนกองทัพเรืออังกฤษ จากนั้น ไซมอนส์ก็ได้พบกับแจ็ก พี่ชายของเขา และบ็อบ พี่ชายอีกคนของพวกเขาที่ได้รับบาดเจ็บสาหัสในการสู้รบ พวกเขาทั้งหมดรอดชีวิตจากสงคราม

ซิมอนส์เสียชีวิตที่เซาแธมป์ตันเมื่อวันที่ 3 ธันวาคม ค.ศ. 1950

## อ้างอิง

## ดูเพิ่ม
* George Thomas Macdonald Symons ที่ Encyclopedia Titanica
* 

หมวดหมู่:บุคคลที่เกิดในปี พ.ศ. 2431
หมวดหมู่:บุคคลที่เสียชีวิตในปี พ.ศ. 2493
หมวดหมู่:บุคลากรกองหนุนอาสาสมัครกองทัพเรือในสงครามโลกครั้งที่ 1
หมวดหมู่:ผู้รอดชีวิตจากเรืออาร์เอ็มเอส ไททานิก
หมวดหมู่:บุคคลจากเมืองเวย์มัธ ดอร์เซ็ต
หมวดหมู่:บุคลากรของกองทัพเรือพาณิชย์อังกฤษ
หมวดหมู่:ทหารเรือกองทัพเรือ
หมวดหมู่:กำลังพลสำรองกองทัพเรือ
จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

**การเลือกตั้ง[[สมาชิกสภาผู้แทนราษฎรจังหวัดตาก]] พ.ศ. 2548** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 4 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม
### ผลการเลือกตั้งแบบบัญชีรายชื่อ (รวมทั้งจังหวัดตาก)

### ผลการเลือกตั้งแบบบัญชีรายชื่อ (รายเขตเลือกตั้ง)

### ผลการเลือกตั้งแบบแบ่งเขต (รวมทั้งจังหวัดตาก)

### ผลการเลือกตั้งแบบแบ่งเขต (รายเขตเลือกตั้ง)

## ผลการเลือกตั้งแบบบัญชีรายชื่อ
**ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดตาก**

! colspan=2 | พรรค
! คะแนนเสียง
! ร้อยละ

|-
| bgcolor="" |
| align="left" | ชาติไทย (1)
| 6,136
| 2.87

|-
| bgcolor="" |
| align="left" |กิจสังคม (2)
| 1,144
| 0.54

|-
| bgcolor="E9E9E9" |
| align="left" |พัฒนาชาติไทย (3)
| 1,265
| 0.59

|-
| bgcolor="" |
| align="left" |ประชาธิปัตย์ (4)
| 89,429
| 41.81

|-
| bgcolor="E9E9E9" |
| align="left" |ประชาชนไทย (5)
| 753
| 0.35

|-
| bgcolor="E9E9E9" |
| align="left" |คนขอปลดหนี้ (6)
| 4,986
| 2.33

|-
| bgcolor="E9E9E9" |
| align="left" |ธรรมชาติไทย (7)
| 740
| 0.35

|-
| bgcolor="E9E9E9" |
| align="left" |แผ่นดินไทย (8)
| 885
| 0.41

|-
| bgcolor="" |
| align="left" |ไทยรักไทย (9)
| **97,580**
| **45.62**

|-
| bgcolor="E9E9E9" |
| align="left" |ความหวังใหม่ (10)
| 490
| 0.23

|-
| bgcolor="" |
| align="left" |มหาชน (11)
| 1,510
| 0.71

|-
| bgcolor="" |
| align="left" |ประชากรไทย (12)
| 396
| 0.19

|-
| bgcolor="E9E9E9" |
| align="left" |ไทยช่วยไทย (13)
| 484
| 0.23

|-
| bgcolor="E9E9E9" |
| align="left" |แรงงาน (14)
| 3,425
| 1.60

|-
| bgcolor="E9E9E9" |
| align="left" |ชาติประชาธิปไตย (15)
| 1,154
| 0.54

|-
| bgcolor="E9E9E9" |
| align="left" |กสิกรไทย (16)
| 296
| 0.14

|-
| bgcolor="E9E9E9" |
| align="left" |ทางเลือกที่สาม (17)
| 249
| 0.12

|-
| bgcolor="E9E9E9" |
| align="left" |รักษ์ถิ่นไทย (18)
| 255
| 0.12

|-
| bgcolor="E9E9E9" |
| align="left" |พลังเกษตรกร (19)
| 2,482
| 1.16

|-
| bgcolor="E9E9E9" |
| align="left" |พลังประชาชน (20)
| 258
| 0.12

|-
| colspan="4" bgcolor="#E9E9E9"|
|-
|align=left colspan=2|บัตรดี
| 213,897
| 93.70

|-
|align=left colspan=2|บัตรเสีย
| 11,849
| 5.19

|-
|align=left colspan=2|ไม่ประสงค์ลงคะแนน
| 2,532
| 1.11

|-
|align=left colspan=2|**ผู้มาใช้สิทธิ์เลือกตั้ง**
| **228,278**
| **73.88**

|-
|align=left colspan=2|**ผู้มีสิทธิ์เลือกตั้ง**
| **308,968**
| **100.00**
|}

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองตาก กิ่งอำเภอวังเจ้า และอำเภอบ้านตาก (ยกเว้นตำบลเกาะตะเภา และตำบลท้องฟ้า)

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอแม่สอด (ยกเว้นตำบลแม่กาษา) อำเภอพบพระ และอำเภออุ้มผาง

### เขตเลือกตั้งที่ 3
เขตการเลือกตั้งที่ 3 ประกอบด้วยอำเภอสามเงา อำเภอท่าสองยาง อำเภอแม่ระมาด อำเภอบ้านตาก (ยกเว้นตำบลเกาะตะเภา และตำบลท้องฟ้า) และอำเภอแม่สอด (เฉพาะตำบลแม่กาษา)

## ดูเพิ่ม
* จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
* จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

## อ้างอิง

ตาก
หมวดหมู่:การเลือกตั้งในจังหวัดตาก
เกมไซแอนซ์

**เกมไซแอนซ์** () เป็นบริษัทพัฒนาเกมวิดีโอสัญชาติจีนที่โด่งดังจากเกมแบล็กมิธ: อู้คง ซึ่งเป็นเกมพรีเมียมเกมแรกที่เปิดตัวสู่ตลาดโลก มีสำนักงานใหญ่ตั้งอยู่ที่เชินเจิ้น และมีสำนักงานสาขาอีกแห่งหนึ่งที่หางโจว

## ปูมหลัง
เกมไซแอนซ์ก่อตั้งขึ้นในปี ค.ศ. 2014 ณ เมืองเซินเจิ้น โดยอดีตพนักงานเทนเซนต์เกมส์จำนวน 7 คน ทีมงานเคยพัฒนาเกมออนไลน์แบบเล่นฟรีชื่อ Asura Online ที่ดัดแปลงมาจากนิยายออนไลน์เรื่อง The Legend of Wukong ซึ่งได้รับแรงบันดาลใจจาก 1 ใน 4 สุดยอดวรรณกรรมจีนเรื่องไซอิ๋ว

ก่อนจะมาพัฒนาเกม "แบล็กมิธ: อู้คง" อย่างเต็มตัวในปี 2018 สตูดิโอเกมไซแอนซ์เคยเปิดตัวเกมมือถือสองเกมมาก่อน ได้แก่ "100 Heroes" และ "Art of War: Red Tides" การตัดสินใจพัฒนาเกมระดับ AAA เกิดขึ้นหลังจากที่ค้นพบว่าจำนวนผู้ใช้งานสตีมในประเทศจีนมากกว่าสหรัฐอเมริกา ในช่วงเวลานั้น บริษัทมีพนักงานทั้งหมด 13 คน ทีมพัฒนาได้ย้ายจากเชินเจิ้นไปยังหางโจว เนื่องจากต้องการบรรยากาศการทำงานที่ไม่เร่งรีบและค่าครองชีพที่ต่ำกว่า

ในเดือนสิงหาคม ค.ศ. 2020 บริษัทเกมไซแอนซ์ได้ปล่อยตัวอย่างแรกของเกม แบล็กมิธ: อู้คง ออกมา เพื่อเป็นการดึงดูดบุคลากรที่มีความสามารถเข้ามาร่วมงานกับบริษัทมากยิ่งขึ้น

## เกมส์และผลิตภัณฑ์

## อ้างอิง

หมวดหมู่:บริษัทจีนที่ก่อตั้งในปี พ.ศ. 2557
หมวดหมู่:บริษัทวิดีโอเกมของจีน
หมวดหมู่:บริษัทผู้พัฒนาวิดีโอเกม
ศาลรัษฎากร (เยอรมนี)

**ศาลรัษฎากร** () เป็นศาลชั้นต้นของประเทศเยอรมนี ถือเป็นศาลชำนัญพิเศษซึ่งมีอำนาจพิจารณาตัดสินคดีที่อยู่ในเขตอำนาจศาลรัษฎากร (*Finanzgerichtsbarkeit*) อันหมายถึงคดีเกี่ยวกับภาษีอากร คดีที่ผ่านศาลนี้แล้วสามารถถูกอุทธรณ์ขึ้นสู่ศาลารัษฎากรสหพันธ์ (*Bundesfinanzhof*)

## รายชื่อศาลรัษฎากร
ปัจจุบัน ประเทศเยอรมนีมีศาลรัษฎากรจำนวนสิบแปดแห่ง 
 

* ศาลรัษฎากรบาเดิน-เวือร์ทเทิมแบร์ค (Finanzgericht Baden-Württemberg)
* ศาลรัษฎากรนครมิวนิก (Finanzgericht München)
* ศาลรัษฎากรเบอร์ลิน-บรันเดินบวร์ค (Finanzgericht Berlin-Brandenburg)
* ศาลรัษฎากรเบรเมิน (Finanzgericht Bremen)
* ศาลรัษฎากรฮัมบวร์ค (Finanzgericht Hamburg)
* ศาลรัษฎากรเฮ็สเซิน (Hessisches Finanzgericht)
* ศาลรัษฎากรเมคเลินบวร์ค-ฟอร์พ็อมเมิร์น (Finanzgericht Mecklenburg-Vorpommern)
* ศาลรัษฎากรนีเดอร์ซัคเซิน (Niedersächsisches Finanzgericht)
* ศาลรัษฎากรนครดึลเซิลดอร์ฟ (Finanzgericht Düsseldorf)
* ศาลรัษฎากรนครโคโลญ (Finanzgericht Köln)
* ศาลรัษฎากรนครมึนส์เทอร์ (Finanzgericht Münster)
* ศาลรัษฎากรไรน์ลันท์-ฟัลทซ์  (Finanzgericht Rheinland-Pfalz)
* ศาลรัษฎากรซาร์ลันท์ (Finanzgericht des Saarlandes)
* ศาลรัษฎากรซัคเซิน (Sächsisches Finanzgericht)
* ศาลรัษฎากรรัฐซัคเซิน-อันฮัลท์ (Finanzgericht des Landes Sachsen-Anhalt)
* ศาลรัษฎากรชเลสวิช-ฮ็อลชไตน์ (Schleswig-Holsteinisches Finanzgericht)
* ศาลรัษฎากรทือริงเงิน (Thüringer Finanzgericht)

## อ้างอิง

หมวดหมู่:ศาลในประเทศเยอรมนี
โรคเม็ดเลือดแตกของทารกแรกเกิด

**โรคเม็ดเลือดแตกของทารกแรกเกิด** () หรือ **โรคเม็ดเลือดแตกของทารกในครรภ์และแรกเกิด** () ย่อว่า **HDN** หรือ **HDFN** หรือ **เอริโทรบลาสโตสิสฟีตาลิส** (erythroblastosis fetalis) เป็นภาวะอัลโลอิมมูนที่เกิดขึ้นในทารกช่วงในครรภ์หรือปริกำเนิด เกิดจากการที่โมเลกุลแอนติบอดี IgG ซึ่งผลิตโดยมารดาผ่านเข้าสู่ทารกทางรก แอนติบอดีบางส่วนจะโจมตีแอนติเจนบนเซลล์เม็ดเลือดแดงในระบบหมุนเวียนโลหิตของทารกทำให้เกิดการทำลายเซลล์เม็ดเลือดแดง ส่งผลให้ทารกเกิดภาวะเรติคิวโลไซต์สูงและภาวะเลือดจาง ความรุนแรงของโลกมีได้ตั้งแต่เบาจนถึงรุนแรงจนเสียชีวิตจากหัวใจล้มเหลวผรือทารกตายบวมน้ำ

ภาวะ HDN เป็นหนึ่งในตัวอย่างของช่องโหว่ในการได้รับการยกเว้นทางภูมิคุ้มกันที่พบในทารกหรือความบกพร่องของการต้านทานทางภูมิคุ้มกันขณะตั้งครรภ์ ชนิดต่าง ๆ ของภาวะ HDN สามารถแบ่งออกตามประเภทของอัลโลแอนติเจน (alloantigen) ที่กระตุ้นการแตกของเม็ดเลือดแดง ตัวอย่างเช่น ABO, แอนติ-RhD, แอนติ-RhE, แอนติ-Rhc, anti-Rhe, anti-RhC, หลายแอนติเจนรวมกัน และ แอนติเคลล์ ในประเทศไทย เป็นที่เข้าใจว่าชนิด ABO เป็นชนิดที่พบบ่อยที่สุดของ HDN ในขณะที่บางภูมิภาคของโลกพบว่าจากการศึกษาในระดับประชากร ชนิด แอนติ-RhD สามารถพบได้มากที่สุด 

## อ้างอิง

หมวดหมู่:โลหิตจางจากเม็ดเลือดแดงแตก
หมวดหมู่:เวชศาสตร์การบริการโลหิต
หมวดหมู่:วิทยาทารกแรกเกิด
หมวดหมู่:โรคที่เริ่มต้นในระยะปริกำเนิด
หมวดหมู่:เลือดออกและความผิดปกติของเลือดของทารกในครรภ์และแรกเกิด
สะพานกลีนิคเคอ

**สะพานกลีนิคเคอ** (, ) เป็นสะพานข้าม แม่น้ำฮาเวลในประเทศเยอรมนี เชื่อมต่อเขตวันเซของกรุงเบอร์ลินเข้ากับพ็อทส์ดัม เมืองหลวงของรัฐบรันเดินบวร์ค ชื่อของสะพานตั้งตามวังกลีนิคเคอซึ่งอยู่ใกล้กัน สะพานโครงสร้างปัจจุบันเป็นสะพานที่สี่ที่สร้างที่นี่ ก่อสร้างแล้วเสร็จในปี 1907 และผ่านการบูรณะครั้งใหญ่หลังถูกถล่มในระหว่างสงครามโลกครั้งที่สอง

ในสมัยสงครามเย็น เนื่องจากสะพานนี้เป็นจุดเชื่อมต่อระหว่างเบอร์ลินตะวันตกกับรัฐบรันเดินบวร์คในเยอรมนีตะวันออก อเมริกาและโซเวียตใช้สะพานนี้ในการแลกเปลี่ยนนักโทษจารชน ผู้สื่อข่าวจึงนิยมเรียกสะพานนี้ว่า "สะพานจารชน" (Bridge of Spies; บริดจ์ออฟสปายส์)) โดยเป็นการเล่นคำจากชื่อของสะพานถอนหายใจ (bridge of sighs; บริดจ์ออฟซายส์) ที่มีชื่อเสียงในเวนิส

การแลกเปลี่ยนนักโทษบนสะพานนี้มีครั้งแรกในวันที่ 10 กุมภาพันธ์ 1962 โดยอเมริกาปล่อยตัว รูดอล์ฟ แอเบล นักโทษจารกรรมที่ทำงานให้กับโซเวียตที่ถูกตัดสินในปี 1957 แลกกับ แกรี พาเวอส์ กัปตันขับเครื่องบินจารกรรม U-2 ซึ่งถูกยิงตกในปี 1960 การแลกเปลี่ยนนักโทษครั้งที่สองบนสะพานนี้มีขึ้นเมื่อวันที่ 12 มิถุนายน 1985 โดยเป็นการแลกเปลี่ยนจารชนของอเมริกา 23 คนที่ถูกจับกุมในยุโรปตะวันออก แลกกับจารชนชาวโปแลนด์ มาเรียน ซาชาร์สกี และอีกสามคนซึ่งเป็นชาวโซเวียต ผ่านการเจรจานานสามปี การแลกเปลี่ยนนักโทษครั้งสุดท้ายบนสะพานนี้มีขึ้นในวันที่ 11 กุมภาพันธ์ 1986 โดยจารชนจากโลกตะวันตกสามคน, นักรณรงค์ด้านสิทธิมนุษยชน (*[[refusenik|เรฟูเซนิค]]*) อานาโตลี ชการานสกี แลกเปลี่ยนกับ คาร์ล คือเคอร์ และจารชนจากยุโรปจะวันออกอีกสี่คน

## อ้างอิง

หมวดหมู่:สะพานในเบอร์ลิน
หมวดหมู่:สิ่งก่อสร้างในพ็อทซ์ดัม
หมวดหมู่:สงครามเย็น
ดัสบุดดิสทิเชอเฮาส์

**ดัสบุดดิสทิเชอเฮาส์** (; บ้านพุทธ) หรือ **พุทธวิหารเบอร์ลิน** () เป็นวิหารพุทธเถรวาทในเขตโฟรห์เนา เบอร์ลิน ประเทศเยอรมนี ถือเป็นพุทธศาสนสถานเถรวาทที่ใหญ่และเก่าแก่ที่สุดในยุโรป รวมถึงได้รับการขึ้นทะเบียนมรดกแห่งชาติ

## ประวัติศาสตร์
อาคารหลักเป็นผลงานออกแบบโดยมักซ์ เมเยอร์ (Max Meyer) ให้กับเพาล์ ดาลเคอ แพทย์ชาวพุทธชาวเยอรมันที่เดินทางไปซีลอนหลายครั้ง อาคารใช้องค์ประกอบจากสถาปัตยกรรมพุทธแบบสิงหล ก่อสร้างแล้วเสร็จในปี 1924 และกลายมาเป็นศูนย์กลางของศาสนาพุทธแห่งหนึ่งในประเทศเยอรมนี ในปี 1941 ศาสนกิจถูกสั่งห้ามทั้งหมดภายใต้รัฐบาลของนาซี หลังสงครามโลกครั้งที่สองสิ้นสุดลง อาคารภายในวิหารถูกทิ้งร้างและกลายเป็นที่อยู่อาศัยของคนไร้บ้านในสภาพทรุดโทรม กระทั่ง อโศก วีรรัตนะ ผู้สถาปนาธรรมทูตสภาเยอรมัน (German Dharmaduta Society; GDS) ชาวศรีลังกาซื้ออาคารนี้จากลูกหลานของดาลเคอในปี 1957 ในนามของคณะกรรมการธรรมทูตสภาเยอรมัน (GDS)

พระสงฆ์จำนวนมากเดินทางมาจำพรรษาที่นี่ขณะธุดงค์เทศนาคำสอนของศาสนาพุทธในยุโรป โดยเฉพาะพระสงฆ์จากศรีลังกา วัดเปิดให้แก่สาธารณชนสามารถเข้าชมและใช้บริการได้เป็นครั้งแรกในปี 2006

## อ้างอิง

## แหล่งข้อมูลอื่น
*
* Buddhists from Sri Lanka open campaign to propagate Buddhism in Germany in 1957
แบล็กมิธ: อู้คง

**แบล็กมิธ: อู้คง** เป็นเกมแอ็กชันผจญภัยปี 2024 ที่พัฒนาและจัดจำหน่ายโดยบริษัทเกมไซแอนซ์ ตัวเกมได้รับแรงบันดาลใจมาจากวรรณกรรมจีนคลาสสิกเรื่องไซอิ๋ว โดยมีตัวละครหลักเป็นลิงเผือกที่ได้รับแรงบันดาลใจมาจากตัวละครซุน หงอคง ตัวเอกในวรรณกรรม

แบล็กมิธ: อู้คง เปิดตัวครั้งแรกบนเพลย์สเตชัน 5 และวินโดวส์ เมื่อวันที่ 20 สิงหาคม 2024 โดยมีแผนจะวางจำหน่ายบนเอกซ์บอกซ์ซีรีส์เอกซ์และซีรีส์เอส ในอนาคต เกมได้รับคำวิจารณ์ในแง่บวก และมียอดวางจำหน่ายเกิน 18 ล้านชุด ในเวลาสองสัปดาห์ เป็นหนึ่งในเกมที่มียอดขายเร็วที่สุดตลอดกาล

## เกมเพลย์
แบล็กมิธ: อู้คง เป็นเกมแอ็กชันแนวเล่นตามบทบาท ผสมกับโซลส์ไลก์ เป็นเกมสำหรับเล่นคนเดียว ได้แรงบันดาลใจมาจากวรรณกรรมจีนโบราณเรื่อง 'ไซอิ๋ว'

ผู้เล่นจะรับบทเป็น "ผู้ถูกเลือก" ลิงตัวเอกที่ได้รับแรงบันดาลใจมาจากซุนหงอคง ตัวเอกในวรรณกรรมดังกล่าว อาวุธหลักของตัวเอกในเกมคือกระบองวิเศษ ซึ่งมีต้นแบบมาจากกระบองวิเศษที่สามารถยืดได้หดได้ตามใจในวรรณกรรมนั้น

## เรื่องย่อ

แบล็กมิธ: อู้คง แบ่งเรื่องราวออกเป็น 6 บท และมีฉากจบหลายแบบ เนื้อเรื่องเกี่ยวกับตัวเอกที่ตามหาธาตุของซุนหงอคงที่สาบสูญหลังพ่ายแพ้เอ้อร์หลัง เสิน และถูกผนึกไว้ในก้อนหินบนเขาฮัวกั่วซาน เกมมีภูมิทัศน์ที่อ้างอิงจากโลกจริง สถานที่หลายแห่งได้แรงบันดาลใจมาจากสิ่งก่อสร้างในมณฑลชานซี

## การพัฒนา
แบล็กมิธ: อู้คง เป็นเกมที่พัฒนาและจัดจำหน่ายโดยเกมไซแอนซ์

เฝิง จี้ โปรดิวเซอร์ของเกมได้แสดงความหวังว่าเกมแบล็กมิธ: อู้คง จะเป็นภาคแรกในจักรวาลแบล็กมิธที่ได้วางแผนไว้ ซึ่งจะนำเสนอเรื่องราวต่าง ๆ ในตำนานจีน

## กระแสตอบรับ

## เชิงอรรถ
### หมายเหตุ

### อ้างอิง

หมวดหมู่:วิดีโอเกมแอ็กชันเล่นตามบทบาท
หมวดหมู่:วิดีโอเกมที่ออกวางจำหน่ายในปี พ.ศ. 2567
หมวดหมู่:วิดีโอเกมโซลส์ไลก์
หมวดหมู่:วิดีโอเกมที่ใช้อันเรียลเอนจิน 5
หมวดหมู่:วิดีโอเกมที่อิงจากไซอิ๋ว
หมวดหมู่:วิดีโอเกมที่มีฉากในประเทศจีน
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 5
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:วิดีโอเกมที่พัฒนาขึ้นในประเทศจีน
หมวดหมู่:ผลงานที่สร้างจากไซอิ๋ว
โอเพนแซนส์

**โอเพนแซนส์** () เป็นไทป์เฟซที่เสรีและโอเพนซอร์สแบบไม่มีเชิงมนุษยนิยม ที่ได้รับการออกแบบโดย Steve Matteson ตามการว่าจ้างของ Google โดยเปิดตัวใน พ.ศ. 2554 และอิงจากไทป์เฟซตัวก่อนหน้าของเขาที่ชื่อ Droid Sans ซึ่งถูกสร้างขึ้นมาสำหรับอุปกรณ์ Android โดยเฉพาะ แต่มีการปรับเปลี่ยนความกว้างเล็กน้อย

ไทป์เฟซนี้มีลักษณะโดดเด่นคือมีช่องเปิดกว้างบนตัวอักษรจำนวนมากและมีส่วนสูงเอ็กซ์ที่สูง ทำให้สามารถอ่านได้ง่ายบนหน้าจอและเมื่อพิมพ์ขนาดเล็ก ไทป์เฟซนี้จัดเป็นประเภทไม่มีเชิงแบบมนุษยนิยม ซึ่งยังมีตัวเอียงแท้อีกด้วย ข้อมูลในเดือนกรกฎาคม พ.ศ. 2561 โอเพนแซนส์เป็นแบบอักษรที่ใช้กันอย่างแพร่หลายเป็นอันดับสองบน Google Fonts โดยมีผู้เข้าชมเว็บไซต์มากกว่า 20 ล้านเว็บไซต์ ที่ใช้ไทป์เฟซนี้ รวมกันเป็นการเรียกดูมากกว่า 4 พันล้านครั้งต่อวัน

ในเดือนมีนาคม พ.ศ. 2564 โอเพนแซนส์ได้รับการอัปเดตเป็นฟอนต์แบบปรับค่าได้ (variable font) และยังรองรับอักษรฮีบรูอีกด้วย

## ดูเพิ่ม
* ไทป์เฟซยูนิโคดโอเพนซอร์ส
* ดรอยด์ (ฟอนต์) ฟอนต์โดยปริยายของ Android เวอร์ชันแรกๆ
** โนโต (ฟอนต์)
** โรบอโต ฟอนต์โดยปริยายของ Android เวอร์ชันหลัง ๆ
* ไอบีเอ็มเพล็กซ์ ฟอนต์ที่เสรีและโอเพนซอร์สจากไอบีเอ็ม
* ฟอนต์แห่งชาติ
* ฟอนต์พีที ฟอนต์ที่เสรีและโอเพนซอร์สจากรัสเซีย

## อ้างอิง

## แหล่งข้อมูลอื่น

* โอเพนแซนส์ ใน Google Fonts
* โอเพนแซนส์ ใน GitHub
หมวดหมู่:ไทป์เฟซโอเพนซอร์ส
จอมมาร 2099

เป็นไลต์โนเวลญี่ปุ่นที่เขียนโดยไดโกะ มูราซากิ และวาดภาพประกอบโดยคูเรตะ ซีรีส์นี้เริ่มตีพิมพ์โดยฟูจิมิ โชโบภายใต้สำนักพิมพ์ฟูจิมิ แฟนตาเซีย บุนโกะในเดือนมกราคม พ.ศ. 2564 มังงะที่ดัดแปลงโดยคิอิโระ อาคาชิโระ ได้รับการตีพิมพ์เป็นตอนออนไลน์ใน*โชเน็งเอซพลัส*ของคาโดกาวะโชเต็งตั้งแต่เดือนพฤศจิกายน พ.ศ. 2564 ถึงเดือนมิถุนายน พ.ศ. 2565 มังงะเรื่องที่สองดัดแปลงโดยยูทากะ ซากุราอิ เริ่มลงตีพิมพ์เป็นตอนในเว็บไซต์เดียวกันในเดือนมีนาคม พ.ศ. 2566 ซีรีส์อนิเมะทางโทรทัศน์ที่ผลิตโดยสตูดิโอเจซีสตาฟ ออกอากาศตั้งแต่เดือนตุลาคมจนถึงเดือนธันวาคม พ.ศ. 2567

## ตัวละคร
;
:
;
:
;
:
;
:
;
:
;
:

## สื่อ
### ไลต์โนเวล

### มังงะ
ซีรีส์นี้ได้รับการดัดแปลงเป็นมังงะสองซีรีส์ โดยซีรีส์แรกซึ่งวาดภาพประกอบโดยคิอิโระ อาคาชิโระ ได้รับการตีพิมพ์เป็นตอนออนไลน์ใน*โชเน็นเอซพลัส* ของคาโดกาวะโชเต็ง ตั้งแต่วันที่ 5 พฤศจิกายน พ.ศ. 2564 ถึงวันที่ 24 มิถุนายน พ.ศ. 2565 ก่อนที่จะถูกลบออกจากเว็บไซต์ด้วยเหตุผลที่ไม่ทราบแน่ชัด ซีรีส์ที่สองซึ่งวาดภาพประกอบโดยยูทากะ ซากุราอิ เริ่มลงพิมพ์เป็นตอนในเว็บไซต์เดียวกันเมื่อวันที่ 22 มีนาคม พ.ศ. 2566 ตอนต่าง ๆ ของซีรีส์ที่สองได้รับการรวบรวมตีพิมพ์เป็นเล่ม (ทังโกบง) จำนวน 2 เล่มเมื่อเดือนมีนาคม พ.ศ. 2567

### อนิเมะ
อะนิเพล็กซ์ได้ประกาศสร้างอนิเมะเรื่องนี้ที่งาน AnimeJapan เมื่อวันที่ 25 มีนาคม พ.ศ. 2566 ต่อมาได้มีการเปิดเผยว่าเป็นซีรีส์ทางโทรทัศน์ที่ผลิตโดยสตูดิโอเจซีสตาฟและกำกับโดยเรียว อันโดะ โดยมียูอิจิโร โมโมเสะเป็นผู้เขียนบทดูแลซีรีส์ เรียวสุเกะ ทานิกาวะเป็นผู้ออกแบบตัวละคร และทัตสึยะ คาโต้เป็นผู้แต่งเพลงประกอบ เริ่มออกอากาศตั้งแต่วันที่ 13 ตุลาคมจนถึง 29 ธันวาคม พ.ศ. 2567 ทางช่องโตเกียวเอ็มเอ็กซ์และช่องอื่น ๆ เพลงเปิดคือ "Hollow" ขับร้องโดย  ส่วนเพลงปิดคือเพลง "Spira" ร้องโดย Sekai มิวส์ คอมมิวนิเคชันได้รับลิขสิทธิ์ซีรีส์นี้ในเอเชียตะวันออกเฉียงใต้

#### รายชื่อตอน

## ดูเพิ่ม
* *[[อิชูร่า]]* ไลต์โนเวลอีกชุดที่วาดภาพประกอบโดยศิลปินคนเดียวกัน

## หมายเหตุ

## อ้างอิง

## แหล่งข้อมูลอื่น
* 
* 
* 
*

หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:มังงะที่ตีพิมพ์ในปี พ.ศ. 2564
หมวดหมู่:มังงะที่ตีพิมพ์ในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:อนิเมะและมังงะที่สร้างจากไลต์โนเวล
หมวดหมู่:อะนิเพล็กซ์
หมวดหมู่:อนิเมะและมังงะแนวไซเบอร์พังค์
หมวดหมู่:นวนิยายแนวไซเบอร์พังค์
หมวดหมู่:ฟูจิมิ แฟนตาเซีย บุนโกะ
หมวดหมู่:การ์ตูนญี่ปุ่นแนวต่างโลก
หมวดหมู่:นวนิยายและไลต์โนเวลแนวต่างโลก
หมวดหมู่:นวนิยายญี่ปุ่นแนวจินตนิมิต
หมวดหมู่:นวนิยายญี่ปุ่นแนววิทยาศาสตร์
หมวดหมู่:เว็บคอมิกญี่ปุ่น
หมวดหมู่:เจซีสตาฟ
หมวดหมู่:แฟรนไชส์ของคาโดกาวะโดวังโงะ
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:ไลต์โนเวล
หมวดหมู่:มิวส์ คอมมิวนิเคชัน
หมวดหมู่:อนิเมะและมังงะแนวจินตนิมิตวิทยาศาสตร์
หมวดหมู่:นวนิยายแนวแนวจินตนิมิตวิทยาศาสตร์
หมวดหมู่:การ์ตูนญี่ปุ่นแนวโชเน็ง
หมวดหมู่:เว็บคอมิกที่ได้รับการตีพิมพ์
ปาโบล อาโรเซเมนา

**ปาโบล อาโรเซเมนา อัลบา** (; 24 กันยายน ค.ศ. 1836 &ndash; 19 สิงหาคม ค.ศ. 1920) เป็นผู้แทนประธานาธิบดีคนแรกของปานามาในช่วงที่การ์โลส อันโตนิโอ เมนโดซาลาออก และทำให้เขากลายเป็นประธานาธิบดีปานามาในวันที่ 5 ตุลาคม ค.ศ. 1910 ถึง 1 ตุลาคม ค.ศ. 1912

เขาได้รับเลือกเป็นผู้แทนประธานาธิบดีคนแรกโดยรัฐสภาในสมัย ค.ศ. 1904-1906 และอีกครั้งในสมัย ค.ศ. 1910–1912

## ดูเพิ่ม
**[[เอลปานาเมญโญ]]*

## อ้างอิง

หมวดหมู่:ชาวโคลอมเบีย
หมวดหมู่:บุคคลจากปานามาซิตี
หมวดหมู่:ชาวปานามาที่นับถือนิกายโรมันคาทอลิก
หมวดหมู่:นักการเมืองพรรคเสรีนิยมแห่งชาติ (ปานามา)
หมวดหมู่:ประธานาธิบดีปานามา
หมวดหมู่:รองประธานาธิบดีปานามา
หมวดหมู่:ผู้แทนประธานาธิบดีโคลอมเบีย
โจ โนฟีตา

**โจ โนฟีตา** (; เกิดวันที่ 19 พฤศจิกายน ค.ศ. 1981) เป็นอดีตนักแบดมินตันชาวอินโดนีเซีย เธอได้เหรียญทองในการแข่งขันประเภทหญิงคู่ในซีเกมส์ 2003 และประเภททีมในซีเกมส์ 2001 และ 2007 เธอเป็นแชมป์ในการแข่งขันรายการเวิลด์กรังด์ปรีซ์ในไทยแลนด์และฟิลิปปินส์โอเพน โนฟีตายังเข้าแข่งขันในโอลิมปิกฤดูร้อน 2004 และเอเชียนเกมส์ 2006
 
## อาชีพ
ในโอลิมปิกฤดูร้อน 2004 เธอแข่งขันร่วมกับลีตา นูร์ลีตาในประเภทหญิงคู่ ทั้งคู่ผ่านรอบแรกแล้วพ่ายแพ้ต่อหยาง เหวย์กับจาง เจี๋ยเหวินจากจีนในรอบ 16 ทีมสุดท้าย จากนั้น เธอเข้าแข่งขันในอูเบอร์คัพ ทีมอินโดนีเซีย (หญิง) ร่วมกับเกรย์เซีย โปลีอี ซึ่งจบลงที่อันดับ 2 เป็นรองเพียงทีมชาติจีนในปี 2008 ต่อมาในเดือนตุลาคม ค.ศ. 2008 เธอเข้าทีมกับรานี มุนเดียสตีในประเภทหญิงคู่เพื่อชิงตำแหน่งรองชนะเลิศในเดนมาร์กซูเปอร์ซีรีส์หลังพ่ายแพ้ต่อ Chin Eei Hui and Wong Pei Tty คู่มาเลเซียในรอบชิงชนะเลิศ
 
## ชีวิตส่วนตัว
โนฟีตาแต่งงานกับเพื่อนร่วมทีมจากตังกัซคลับรนเนอมัยเกิลรุนโตลาลู (Tangkas club Ronne Maykel Runtolalu) ที่จาการ์ตาในวันที่ 2 สิงหาคม ค.ศ. 2009 หลังจากนั้นจึงย้ายไปแคนาดา และเข้าร่วมกับสามีที่เป็นโค้ชอยู่แล้วในศูนย์แบดมินตันเคลียร์วัน (ClearOne badminton centre) ในริชมอนด์ รัฐบริติชโคลอมเบีย
 
## อ้างอิง

 
## แหล่งข้อมูลอื่น
* 
* 
* 
* 
* 
 

หมวดหมู่:นักแบดมินตันจากจาการ์ตา
หมวดหมู่:นักกีฬาชาวอินโดนีเซ๊ยเชื้อสายจีน
หมวดหมู่:นักแบดมินตันหญิงชาวอินโดนีเซีย
หมวดหมู่:นักแบดมินตันในโอลิมปิกฤดูร้อน 2004
หมวดหมู่:นักแบดมินตันโอลิมปิกจากอินโดนีเซีย
หมวดหมู่:นักแบดมินตันในเอเชียนเกมส์ 2006
หมวดหมู่:ผู้เข้าแข่งขันเอเชียเกมส์จากอินโดนีเซีย
หมวดหมู่:ผู้เข้าแข่งขันในซีเกมส์ 2001
หมวดหมู่:ผู้เข้าแข่งขันในซีเกมส์ 2003
หมวดหมู่:ผู้เข้าแข่งขันในซีเกมส์ 2005
หมวดหมู่:ผู้เข้าแข่งขันในซีเกมส์ 2007
หมวดหมู่:ผู้ได้รับเหรียญทองซีเกมส์จากอินโดนีเซีย
หมวดหมู่:ผู้ได้รับเหรียญเงินซีเกมส์จากอินโดนีเซีย
หมวดหมู่:ผู้ได้รับเหรียญทองแดงซีเกมส์จากอินโดนีเซีย
หมวดหมู่:ผู้ได้รับเหรียญซีเกมส์ในแบดมินตัน
หมวดหมู่:ชาวอินโดนีเซียที่อพยพไปยังแคนาดา
แกร์เทินแดร์เวิลท์

**แกร์เทินแดร์เวิลท์** (; สวนโลก) เป็นสวนสาธารณะในเขตมาร์ซาฮ์น กรุงเบอร์ลิน ประเทศเยอรมนี เปิดเป็นครั้งแรกในวันที่ 9 พฤษภาคม 1987 ภายใต้ชื่อ *แบร์ลีแนร์การ์เทินเชา* (Berliner Gartenschau; งานแสดงพืชสวนเบอร์ลิน) และต่อมาในปี 1991 ได้เปลี่ยนชื่อเป็น *แอร์ฮอลุงส์พาร์คมาร์ซาฮ์น* (Erholungspark Marzahn; สวนพักผ่อนหย่อนใจมาร์ซาฮ์น) และเปลี่ยนมาเป็นชื่อปัจจุบันในปี 2017 มีขนาดพื้นที่รวมมากกว่า 

นับตั้งแต่การเปิดตัวสวนจีนเดือนตุลาคม 2000 ได้มีการเปิดสวนที่แต่งตามแบบต่าง ๆ ทั่วโลกตามมา ได้แก่ สวนตะวันออกไกล, สวนอิตาลี, สวนบาหลี, สวนเกาหลี, สวนญี่ปุ่น และสวนอังกฤษซึ่งเปิดในปี 2018 ข้อมูลในปี 1995 ระบุว่ามียอดผู้เข้าชมสวนอยู่ที่ 132,000 คน และในปี 2007 อยู่ที่ 650,000 คน ในปี 2017 สวนได้รับการคัดเลือกเป็นสถานที่จัดอินเทอนาทีโอนาเลอการ์เทินเนาส์ชเทลลุง 2017 (IGA 2017) ซึ่งเป็นงานจัดแสดงพืชสวนนานาชาติ

ปูราตรีฮีตาการานา (Pura Tri Hita Karana) เป็นโบสถ์พราหมณ์แบบบาหลีที่เปิดใช้งานประกอบศาสนกิจจริง ตั้งอยู่ภายในส่วนสวนบาหลี ที่นี่ถือเป็นโบสถ์พราหมณ์แบบบาหลีเพียงไม่กี่แห่งในโลกที่ตั้งอยู่นอกเกาะบาหลีและนอกประเทศอินโดนีเซีย

สถานีรถไฟใต้ดินที่ใกล้ที่สุดคือสถานีคีนแบร์ต (แกร์เทินแดร์เวิลท์) บนสาย U5 ชื่อเดิมของสถานีคือ "น็อยเออโกรทเคาเออร์ชตรัสเซอ" (Neue Grottkauer Straße) จนถึงปี 2016 ซึ่งเปลี่ยนชื่อสถานีเป็นชื่อปัจจุบัน ส่วนหนึ่งของการเตรียมพร้อมจัดมหกรรม IGA 2017 สถานีนี้ยังเป็นสถานีปลายทางของอีเกอาไซล์บาห์น () รถรางลอยฟ้าความยาว  ซึ่งสร้างขึ้นสำหรับมหกรรมดังกล่าว

## อ้างอิง

## แฟล่งข้อมูลอื่น

* 
*  International Gartenausstellung 2017
เทียร์พาร์คฮาเกินเบ็ค

**เทียร์พาร์คฮาเกินเบ็ค** (; สวนสัตว์ฮาเกินเบ็ค) เป็นสวนสัตว์ในชเทลลิงเงิน นครฮัมบวร์ค ประเทศเยอรมนี เริ่มต้นเก็บสะสมของจัดแสดงตั้งแต่ปี 1863 โดยเป็นสัตว์ของคาร์ล ฮาเกินเบ็ค ผู้พี่ (Carl Hagenbeck Sr., 1810–1887) ชาวประมงที่ต่อมาผันตัวเป็นนักเก็บสะสมสัตว์มือสมัครเล่น สวนก่อตั้งขึ้นโดยคาร์ล ฮาเกินเบ็ค ผู้น้อง ในปี 1907 สวนสัตว์นี้เป็นที่รู้จักในฐานะสวนสัตว์แรกของโลกที่ใช้คูน้ำกั้นส่วนจัดแสดงของสัตว์แทนที่การใช้กรงขัง

นับตั้งแต่ปี 1863 ฮาเกินเบ็คผู้พี่ได้เริ่มเก็บสะสมสัตว์แปลกที่เดินทางขนส่งผ่านทางท่าเรือฮัมบวร์ค ในทศวรรษ 1870s เป็นต้นมา การค้าขายสะตว์แปลกเริ่มทำกำไรได้ดีกว่าอาชีพหลักในการจับปลา และทำให้เขากลายเป็นพ่อค้าสัตว์แปลกคนที่สำคัญที่สุดคนหนึ่งของทวีปยุโรป ในปี 1874 ฮาเกินเบ็คผู้น้องได้เดินทางรอบโลกเพื่อเก็บสะสมสัตว์ และมนุษย์เพื่อจัดแสดงสวนสัตว์มนุษย์ นอกจากนี้เขายังตัดสินใจจัดแสดงมนุษย์ชาวซามัว และ ชาวซามี ในฐานะประชากรที่ "เป็นธรรมชาติอย่างแท้จริง" โดยส่วนจัดแสดงชาวซามีมีเต็นต์, อาวุธ และ เลื่อน พร้อมทั้งกวางเรนเดียร์มาให้ด้วย ผลังสวนสัตว์ของเขาเปิดในฮัมบวร์คในปี 1874 เขายังคงเสาะหามนุษย์มาจัดแสดงในสวนของตนเอง ในปี 1876 เขาเริ่มนำชาวนูเบียมาจัดแสดง และยังส่งเอเยนต์ไปลาบราดอร์เพื่อจัดหาเอาชาวอินูอิตมาจากนิคาในเฮโบรน (ดูเพิ่มที่ อาบราฮัม อูลรีคับ) มาจัดแสดงในสวนสัตว์ที่ฮัมบวร์ค

ภายหลังการจัดแสดงมนุษย์ในสวนสัตว์ของเขาเสื่อมความนิยมลง ฮาเกินเบ็คเริ่มเปลี่ยนมาหาทางจัดแสดงสัตว์ในสวนให้ดูสมจริงยิ่งขึ้น เทคนิกต่าง ๆ ที่เขานำมาใช้มีผลอย่างมากต่อลักษณะของสวนสัตว์ที่เป็นอยู่ในปัจจุบัน เช่น การจัดแสดงโดยใช้คูน้ำกั้นแทนกรงล้อมรอบสัตว์ที่จัดแสดง และการใช้การจัดแสดงแบบเป็นพาโนรามาซึ่งเขาจดลิขสิทธิ์

## ศาลาไทยเฉลิมพระเกียรติ
ภายในสวนเป็นที่ตั้งของ **ศาลาไทยเฉลิมพระเกียรติ ฮัมบวร์ค** หรือ **ศาลาไทย** ผลงานออกแบบโดยศิลปินแห่งชาติ ภิญโญ สุวรรณคีรี โดยศาลานี้เป็นศาลาไทยที่มีขนาดใหญ่ที่สุดในทวีปยุโรป สร้างขึ้นในวโรกาสพระบาทสมเด็จพระเจ้าอยู่หัวภูมิพลอดุลยเดช มีพระชนมพรรษาครบ 6 รอบ (ครบ 72 พรรษา) ปี พ.ศ. 2542 และเพื่อเฉลิมฉลองความสัมพันธ์ระหว่างประเทศ ใช้การก่อสร้างด้วยการสลักไม้เข้าด้วยกันโดยไม่ใช้ตะปู การก่อสร้างกินเวลา 5 เดือนในประเทศไทย ก่อนแยกชิ้นส่วนไปประกอบในเยอรมนีในเวลา 2 เดือน โดยใช้ช่างจากไทยรวม 20 คน

## อ้างอิง

### บรรณานุกรม

*
* excerpt

## แหล่งข้อมูลอื่น

* 
* 

หมวดหมู่:สวนสัตว์ในประเทศเยอรมนี
หมวดหมู่:สิ่งก่อสร้างในฮัมบวร์ค
อินโซย

***อินโซย*** (เขียนเป็น **inZOI**) พัฒนาโดย inZOI Studio และจัดจำหน่ายโดยคราฟตันเกมนี้จะวางจำหน่ายในวันที่ 28 มีนาคม ค.ศ. 2025 และจะวางจำหน่ายในภายหลังสำหรับคอนโซลรุ่นปัจจุบัน

## เกมเพลย์
*อินโซย* เป็นเกมจำลองชีวิตในโอเพนเวิลด์ ซึ่งผู้เล่นสามารถบังคับตัวละครได้ด้วยการชี้และคลิกหรือควบคุมโดยตรง ผู้เล่นสามารถปรับแต่งตัวละครและบ้านได้ตามใจชอบ รวมถึงแก้ไขสภาพแวดล้อมได้ด้วย

ผู้เล่นจะได้รับบทเป็นนักศึกษาฝึกงานในบริษัทแห่งหนึ่ง ซึ่งมีหน้าที่ดูแลชุมชนเสมือนจริงที่มีชื่อว่าโซย

ผู้เล่นสามารถแบ่งปันผลงานที่สร้างสรรค์และค้นหาผลงานใหม่ ๆ ผ่านทางแคนวาสในเกม และ *อินโซย* ยังมาพร้อมกับปลั๊กอินที่ช่วยให้สร้าง *ม็อด* ได้อย่างง่ายดายอีกด้วย

เกมนี้มีโลกที่เปิดกว้าง รวมถึงโหมดที่ผู้เล่นสามารถควบคุม โซย ได้โดยตรง เกมมียานพาหนะที่ขับได้ และอาชีพ "แอคทีฟ" ที่ผู้เล่นสามารถให้ โซย ทำภารกิจต่าง ๆ ได้ นอกจากนี้ยังสามารถใช้เอไอ เชิงสร้างสรรค์เพื่อสร้างลวดลายในเกม มีตัวสร้างเฟอร์นิเจอร์แบบกำหนดเอง และมีความต้องการแปดอย่างรวมถึง "การยอมรับ"

## การพัฒนา
*อินโซย* กำลังพัฒนาโดยสตูดิโอเกมเกาหลี inZOI Studio โดยมี ฮยองจุนคิม เป็นโปรดิวเซอร์และผู้กำกับของเกม เกมนี้กำลังพัฒนาโดยใช้ อันเรียลเอ็นจิน 5 การพัฒนา *อินโซย* เริ่มขึ้นในต้นปี ค.ศ. 2023 โดย inZOI Studio ตั้งเป้าหมายสร้างเกมจำลองชีวิตที่มีความลึกซึ้งและให้อิสระกับผู้เล่น ทีมพัฒนาของเกมประกอบด้วยผู้มีประสบการณ์ในอุตสาหกรรมที่เคยทำงานในเกมจำลองชั้นนำ พวกเขาพยายามผสานรวมอัลกอริทึม เอไอ ขั้นสูงที่สามารถควบคุมพฤติกรรมของตัวละคร ทำให้การกระทำและปฏิสัมพันธ์ของ โซย สมจริงที่สุด 

กราฟิกเอนจินที่ใช้ใน *อินโซย* ถูกพัฒนาขึ้นมาโดยเฉพาะเพื่อให้สามารถแสดงรายละเอียดของสภาพแวดล้อมและตัวละครได้อย่างสูงสุด มีเอฟเฟกต์แสงที่ซับซ้อน พื้นผิวที่สมจริง และการแสดงอารมณ์บนใบหน้าอย่างละเอียด ทำให้ตั้งมาตรฐานใหม่ทางด้านภาพสำหรับเกมในประเภทนี้

ส่วนสำคัญของการพัฒนาเกมมุ่งเน้นไปที่แพลตฟอร์ม "แคนวาส" ซึ่งเป็นระบบที่ออกแบบมาให้ผู้เล่นสามารถแชร์เนื้อหาที่สร้างขึ้นเอง ระบบนี้มีบทบาทสำคัญในการสร้างชุมชนของ *อินโซย* และส่งเสริมความคิดสร้างสรรค์และการทำงานร่วมกันระหว่างผู้เล่น

ตัวสร้างตัวละครของเกมนี้ถูกปล่อยให้ใช้งานบน สตีม เมื่อวันที่ 20 สิงหาคม ค.ศ. 2024 ซึ่งจะมีให้ใช้งานในระยะเวลาจำกัดและจะถูกถอดออกในวันที่ 25 สิงหาคม โดยมีผู้เล่นพร้อมกันถึง 18,000 คนในช่วงหนึ่ง

## อ้างอิง

## แหล่งข้อมูลอื่น

* 

หมวดหมู่:วิดีโอเกมที่พัฒนาขึ้นในประเทศเกาหลีใต้
หมวดหมู่:วิดีโอเกมที่ใช้อันเรียลเอนจิน 5
หมวดหมู่:เกมสำหรับวินโดวส์
หมวดหมู่:เกมจำลองชีวิต
หมวดหมู่:วิดีโอเกมแบบผู้เล่นหลายคนและผู้เล่นคนเดียว
โรงพยาบาลลิเวอร์พูล

**โรงพยาบาลลิเวอร์พูล** () เป็นโรงพยาบาลทั่วไปประจำเขตหลักที่ตั้งอยู่ในลิเวอร์พูลซึ่งเป็นชานเมืองทางตะวันตกเฉียงใต้ของซิดนีย์ รัฐนิวเซาท์เวลส์ ประเทศออสเตรเลีย และอยู่ห่างจากย่านธุรกิจกลางซิดนีย์โดยใช้เวลาขับรถ 50 นาที โดยเป็นโรงพยาบาลที่ใหญ่เป็นอันดับสองในรัฐนิวเซาท์เวลส์ (รองจากโรงพยาบาลเวสต์มีด) และเป็นศูนย์บริบาลผู้บาดเจ็บชั้นนำแห่งหนึ่งในประเทศออสเตรเลีย

โรงพยาบาลนี้มีเตียงรองรับได้สูงสุด 960 เตียง, ห้องผ่าตัด 23 ห้อง และเตียงผู้ป่วยวิกฤต 60 เตียง, บริการภาพวินิจฉัย, บริบาลการบาดเจ็บฉุกเฉิน, สถานผดุงครรภ์, กุมารเวชศาสตร์, ศูนย์การแพทย์มะเร็งวิทยา, สุขภาพจิต, การดูแลผู้ป่วยนอก, บริการด้านสหเวชที่เกี่ยวข้องทางการแพทย์และศัลยกรรมตั้งแต่แรกเกิดจนถึงการดูแลผู้สูงอายุ

โรงพยาบาลแห่งนี้เป็นโรงพยาบาลบริการสุขภาพหลักสำหรับเซาท์เวสเทิร์นซิดนีย์ โดยให้บริการแก่หน่วยงานปกครองท้องถิ่นของสภาเทศบาลเมืองลิเวอร์พูล รวมถึงบริการระดับเขตสำหรับผู้อยู่อาศัยและนักท่องเที่ยวในพื้นที่ดังกล่าว นอกจากนี้ ยังให้บริการทั่วทั้งรัฐในด้านต่าง ๆ เช่น ศัลยศาสตร์อุบัติเหตุและเวชบำบัดวิกฤตทางศัลยกรรม, อภิบาลทารกแรกเกิดภาวะวิกฤต และการฟื้นฟูผู้ป่วยบาดเจ็บสมอง

โรงพยาบาลลิเวอร์พูลตั้งอยู่ในเขตการศึกษาและสาธารณสุข ซึ่งประกอบไปด้วยสถาบันวิจัยการแพทย์ประยุกต์อิงแฮม, โรงเรียนคลินิกของมหาวิทยาลัยนิวเซาท์เวลส์และมหาวิทยาลัยเวสเทิร์นซิดนีย์, โรงพยาบาลเอกชนเซาท์เวสต์ รวมถึงวิทยาลัยเทคนิคและการศึกษาต่อเนื่อง เซาท์เวสเทิร์นซิดนีย์

โรงพยาบาลลิเวอร์พูลเป็นโรงพยาบาลสอนหลักของมหาวิทยาลัยนิวเซาท์เวลส์และมหาวิทยาลัยเวสเทิร์นซิดนีย์ รวมทั้งยังคงมีโครงการการศึกษาที่เปิดกว้างสำหรับแพทย์, พยาบาล และผู้เชี่ยวชาญด้านสุขภาพ พร้อมด้วยตำแหน่งงานทางคลินิกที่หลากหลายสำหรับนักศึกษาจากมหาวิทยาลัยต่าง ๆ ทั่วประเทศออสเตรเลีย

## แหล่งข้อมูลอื่น
* 
* Liverpool Hospital 
* Liverpool Hospital 200 year anniversary
* South Western Sydney Local Health District

ลิเวอร์พูล
ลิเวอร์พูล
ลันท์ทาค

**ลันท์ทาค** () หรือ **สภารัฐ** เป็นสภานิติบัญญัติระดับมลรัฐในประเทศที่พูดภาษาเยอรมัน ซึ่งต่างจากบุนเดิสทาค (Bundestag) อันเป็นสภาระดับสหพันธ์

## รายชื่อลันท์ทาคในปัจจุบัน
### ประเทศเยอรมนี
* สภารัฐบาเดิน-เวือร์ทเทิมแบร์ค (Landtag von Baden-Württemberg)
* สภารัฐไบเอิร์น (Bayerischer Landtag)
* สภารัฐบรันเดินบวร์ค (Landtag Brandenburg)
* สภารัฐเฮ็สเซิน (Hessischer Landtag)
* สภารัฐเมคเลินบวร์ค-ฟอร์พ็อมเมิร์น (Landtag Mecklenburg-Vorpommern)
* สภารัฐนีเดอร์ซัคเซิน (Niedersächsischer Landtag)
* สภารัฐนอร์ทไรน์-เว็สท์ฟาเลิน (Landtag Nordrhein-Westfalen)
* สภารัฐไรน์ลันท์-ฟัลทซ์ (Landtag Rheinland-Pfalz)
* สภารัฐซาร์ลันท์ (Landtag des Saarlandes)
* สภารัฐซัคเซิน (Sächsischer Landtag)
* สภารัฐซัคเซิน-อันฮัลท์ (Landtag von Sachsen-Anhalt)
* สภารัฐชเลสวิช-ฮ็อลชไตน์ (Schleswig-Holsteinischer Landtag)
* สภารัฐทือริงเงิน (Thüringer Landtag)

บางรัฐในเยอรมนีมีสถานะเป็นนครรัฐและใช้ชื่อสภานิติบัญญัติว่า "สภาเทศบาล" (Bürgerschaft)
* สภาเทศบาลเบรเมิน (Bremische Bürgerschaft)
* สภาเทศบาลฮัมบวร์ค (Hamburgische Bürgerschaft)

เบอร์ลินซึ่งเป็นเมืองหลวงของประเทศใช้ชื่อสภานิติบัญญัติว่า สภาผู้แทนชาวเบอร์ลิน (Abgeordnetenhaus von Berlin)
### ประเทศออสเตรีย
* สภารัฐบัวร์เกินลันท์ (Landtag Burgenland)
* สภารัฐคารินเทีย (Kärntner Landtag)
* สภารัฐโอแบร์เอิสเตอร์ไรช์ (Oberösterreichischer Landtag)
* สภารัฐนีเดอร์เอิสเตอร์ไรช์ (Landtag von Niederösterreich)
* สภารัฐซัลทซ์บวร์ค (Salzburger Landtag)
* สภารัฐสตีเรีย (Landtag Steiermark)
* สภารัฐทีโรล (Tiroler Landtag)
* สภารัฐฟอร์อาร์ลแบร์ค (Vorarlberger Landtag)
* คณะเทศมนตรีและสภารัฐเวียนนา (Wiener Gemeinderat und Landtag)

### ประเทศลีชเทินชไตน์
ลีชเทินชไตน์ไม่ใช่มลรัฐของประเทศอื่น แต่ก็จัดว่าเป็นรัฐหนึ่งของชนชาติเยอรมัน
* สภารัฐแห่งราชรัฐลีชเทินชไตน์ (Landtag des Fürstentums Liechtenstein)

## ดูเพิ่ม
* รัฐของประเทศเยอรมนี
* รัฐของประเทศออสเตรีย

หมวดหมู่:หน่วยการบริหารของประเทศเยอรมนี
Eimeria acervulina

***Eimeria acervulina*** เป็นสปีชีส์หนึ่งของสกุล *[[Eimeria]]* ที่เป็นสาเหตุของโรคติดเชื้อค็อกซิเดียในสัตว์ปีกทั่วโลก สัตว์ปีกที่ติดเชื้อมีแนวโน้มที่จะแสดงอาการซึมพร้อมกับไม่ค่อยกินอาหาร ท้องเสีย และการสูญเสียเม็ดสี (depigmentation) วินิจฉัยได้ด้วยการชันสูตรซากอิงตามรอยโรคที่ปรากฏตรงส่วนต้นของลำไส้เล็ก และลักษณะแถบสีขาวหรือเทาตามแนวยาวของเยื่อเมือกลำไส้ หากขูดเยื่อเมือกลำไส้เล็กส่วนต้นของสัตว์ปีกที่ตายแล้วมาตรวจอาจพบโอโอซิสต์ (oocyst)

## อ้างอิง
Eimeria maxima

***Eimeria maxima*** เป็นโปรโตซัวที่เป็นสาเหตุของโรคติดเชื้อค็อกซิเดียในสัตว์ปีก อาศัยอยู่ในลำไส้เล็กส่วนกลาง ทั้งสองข้างของถุงยื่นเม็คเคล และมักลุกลามขึ้นไปสู่ลำไส้เล็กส่วนต้นด้วย E. *maxima* ก่อรอยโรคเฉพาะในลำไส้เล็กส่วนกลาง

## อ้างอิง

*
Trophozoite

**Trophozoite** (G. *trope*, nourishment + *zoon*, animal) คือระยะที่มีการกระตุ้นและการกินอาหารในวัฏจักรชีวิตของ โปรโตซัว บางชนิด เช่น *[[Plasmodium falciparum]]* ที่เป็นสาเหตุของ โรคมาลาเรีย และโปรโตซัวในกลุ่ม *[[Giardia]]* รูปแบบที่สัมพันธ์กับระยะ trophozoite คือ ซิสต์ ที่มีผนังหนา ซึ่งแตกต่างจากระยะซิสต์ที่เป็นระยะพักและเป็นระยะป้องกันตัวของโปรโตซัว Trophozoite มักพบในของเหลวในร่างกายและเนื้อเยื่อของโฮสต์ และในหลายกรณีเป็นรูปแบบของโปรโตซัวที่ก่อให้เกิดโรคในโฮสต์ ในโปรโตซัว *Entamoeba histolytica* ซึ่งจะบุกรุกเยื่อบุผิวของลำไส้ของโฮสต์ ทำให้เกิดโรคบิด ซึ่งช่วยให้ trophozoite สามารถเดินทางไปที่ตับและนำไปสู่การเกิดฝีในตับ

## ระยะของวัฏจักรชีวิต
thumb|upright=1.5|วัฏจักรชีวิตของมาลาเรีย

### ''Plasmodium falciparium''
สิ่งมีชีวิตที่เป็นสาเหตุของ โรคมาลาเรีย คือโปรโตซัวที่มีชื่อว่า *Plasmodium falciparium* ซึ่งมีซึ่งมี ยุงก้นปล่อง ตัวเมียเป็น พาหะ โรคมาลาเรียถูกบันทึกว่าเป็นโรคที่พบได้บ่อยที่สุดในแอฟริกาใต้สะฮารา และบางประเทศในเอเชียที่มีจำนวนผู้เสียชีวิตสูงที่สุด การศึกษาพบว่าความชุกของโรคนี้เพิ่มขึ้นตั้งแต่ปี 2015 โปรโตซัวชนิดนี้ยังมีสายพันธุ์ย่อยอื่น ๆ อีก โดยบางสายพันธุ์ทำให้เกิดโรคในมนุษย์ โดยในปี 2021 มีผู้เสียชีวิตจากโรคมาลาเรีย (*Plasmodium falciparium*) มากกว่า 91,000 ราย ซึ่งเพิ่มขึ้น 77% จากปี 2020 ตามรายงานขององค์การอนามัยโลก (WHO)

[thumb|วัฏจักรชีวิตของ ''[Balantidium coli*]]
วัฏจักรชีวิตของโรคมาลาเรียแบ่งออกเป็นสองระยะ:

# *'ในมนุษย์**: ยุงเพศเมียที่ติดเชื้อ (โดยปกติคือชนิด Anopheles) กัดมนุษย์และฉีด [[sporozoite]]s เข้าไปในกระแสเลือดขณะดูดเลือด Sporozoite เดินทางไปที่ตับและบุกรุกเซลล์ตับ ([[hepatocyte]]) ใน Exo-erythrocytic Cycle Sporozoite ในเซลล์ตับที่ติดเชื้อแตกออกเป็น [[schizont]] และเข้าสู่กระแสเลือด (Erythrocytic Cycle) Schizont เจริญเติบโตและแบ่งตัวแบบไม่อาศัยเพศเพื่อสร้าง [[merozoite]]s นับพันในระยะ trophozoite เริ่มต้น ซึ่งทำให้เกิดอาการของโรคมาลาเรียในมนุษย์ สิ่งเหล่านี้เจริญเติบโตและผ่านการสืบพันธุ์แบบอาศัยเพศที่เรียกว่า gametogenesis เพื่อผลิต [[gametocyte]]s (เกิดในรูปแบบเพศชายและหญิง) ในระยะ trophozoite ปลายของกระแสเลือด ซึ่งถูกยุงตัวอื่นดูดเลือดแล้วนำไปสู่การสืบพันธุ์ต่อไป
# **ในยุง*': Gametocyte ซึ่งมีทั้งไมโครแกมเมโทไซต์ที่มีแฟลเจลลา (เพศผู้) และเมกะแกมเมโทไซต์ที่ไม่มีแฟลเจลลา (เพศเมีย) ถูกยุงกินเข้าไปขณะดูดเลือด จากนั้นจะเข้าสู่ระยะซิสต์, sporozoite, และผ่านการสืบพันธุ์แบบไม่อาศัยเพศ หลังจากผ่านไป 10–18 วัน sporozoite เคลื่อนไปยังต่อมน้ำลายของยุง ในการดูดเลือดครั้งต่อไปของยุงในมนุษย์ Sporozoite ถูกฉีดเข้าไปพร้อมกับน้ำลายที่มีสารกันเลือดแข็ง ซึ่งจะเดินทางไปที่ตับเริ่มวัฏจักรใหม่

=== *Balantidium coli* ===
*Balantidium coli* เป็นสาเหตุของ [[โรคบาแลนติดิเอซิส]] (Balantidiasis) ใน [[apicomplexan life cycle]] Trophozoite ผ่านการสืบพันธุ์แบบไม่อาศัยเพศ (schizogony) และพัฒนาไปเป็น [[Protozoal merogony|schizont]] ซึ่งมี [[merozoites]]

=== *Giardia* ===
ระยะ trophozoite ของ *Giardia'' จะตั้งรกรากและเพิ่มจำนวนในลำไส้เล็ก Trophozoites จะพัฒนาเป็นซิสต์ซึ่งเป็นระยะชีวิตที่ทำให้เกิดการติดเชื้อ

## อ้างอิง

หมวดหมู่:ปรสิตวิทยา
โอเอซิส ไลฟ์ '25 ทัวร์

**โอเอซิส ไลฟ์ '25 ทัวร์** () เป็นทัวร์คอนเสิร์ตที่จะเกิดขึ้นโดยวงดนตรีร็อค สัญชาติอังกฤษ โอเอซิส ทัวร์นี้ประกาศเมื่อวันที่ 27 สิงหาคม 2024 ซึ่งใกล้เคียงกับวันครบรอบ 30 ปีของอัลบั้มเปิดตัว *Definitely Maybe* และจะเป็นการแสดงสดครั้งแรกนับตั้งแต่โนล แกลลาเกอร์ ยุบวงหลังจากการแสดงที่วีเฟสติวัลในปี 2009 ระหว่างทัวร์ *Dig Out Your Soul*

มีการประกาศการแสดงในสหราชอาณาจักรและไอร์แลนด์ จำนวนทั้งหมด 14 วันใน 5 เมือง รวมถึงการแสดงที่สนามกีฬาเวมบลีย์ในลอนดอน และฮีตันพาร์คในแมนเชสเตอร์ สถานที่ละสี่วัน นอกจากนี้ยังมีการมีการวางแผนจัดคอนเสิร์ตนอกยุโรปด้วย อนึ่ง พอล "โบนเฮด" อาร์เธอส์ หนึ่งในสมาชิกรุ่นก่อตั้ง และโนลแกลลาเกอส์ไฮฟลายอิงเบิดส์ จะร่วมแสดงกับสองพี่น้องแกลลาเกอร์ในทัวร์คอนเสิร์ตดังกล่าว

หลังจากการตอบรับอันดีเกินคาดหมาย ในวันที่ 29 สิงหาคม 2024 วงได้ประกาศเพิ่มการแสดงที่แมนเชสเตอร์และลอนดอนอีกสถานที่ละหนึ่งรอบ การจำหน่ายบัตรเข้าชมเริ่มในวันที่ 31 สิงหาคม ตั้งแต่ 09.00 น. ตามเวลาท้องถิ่น สิบชั่วโมงหลังจากนั้นบัตรเข้าชมถูกจองจนเต็มทั้งหมด อย่างไรก็ตามมีการวิพากษ์วิจารณ์ปัญหาเกี่ยวกับการขายบัตรดังกล่าวอย่างมาก

## กำหนดการทัวร์

## อ้างอิง

หมวดหมู่:คอนเสิร์ตทัวร์ในปี พ.ศ. 2568
หมวดหมู่:โอเอซิส (วงดนตรี)
หมวดหมู่:คอนเสิร์ตทัวร์ในอนาคต
หนังสือเพลงคร่ำครวญ

**หนังสือเพลงคร่ำครวญ** (; , , มาจากคำขึ้นต้นหนังสือที่มีความหมายว่า "อนิจจา") เป็นหนังสือรวมกวีนิพนธ์บทร้อยกรองพิลาปให้กับการทำลายล้างกรุงเยรูซาเล็มเมื่อ 586 ปีก่อนคริสตกาล ในคัมภีร์ฮีบรู หนังสือเพลงคร่ำครวญอยู่ในหมวดเคทูวีม ("ข้อเขียน") ในฐานะหนึ่งในห้าเมกิลล็อต ("ห้าม้วน") ร่วมกับหนังสือเพลงซาโลมอน, หนังสือนางรูธ, หนังสือปัญญาจารย์ และหนังสือเอสเธอร์ (แม้ว่าไม่มีลำดับที่แน่นอน) ในพันธสัญญาเดิมของศาสนาคริสต์ หนังสือเพลงคร่ำครวญอยู่ลำดับถัดมาจากหนังสือเยเรมีย์ เนื่องจากตามประเพณีนิยมแล้วเข้าใจว่าผู้เผยวจนะเยเรมีย์ผู้เป็นเขียนหนังสือเพลงคร่ำครวญ

## อ้างอิง

## บรรณานุกรม

* 
* 
* 
* 
* 
* 
* 
* 
*
* 
* 
* 
* 
* 
* 
* 
*
*

## อ่านเพิ่มเติม
* Kotzé, Gideon. "The Qumran Manuscripts of Lamentations: A Text-Critical Study". *Studia Semitica Neerlandica* BRILL, 2013. 

## แหล่งข้อมูลอื่น

* คำแปลของศาสนายูดาห์:
** Lamentations with multiple translations of the text & Rashi's commentary, as well as numerous other classic Hebrew commentaries at Sefaria.org
** Book of Lamentations with Hebrew/English and MP3 chanting of the entire book in Hebrew. (Website also contains other books of the bible.)
** Laments (R. David Seidenberg): a fresh translation with linear Hebrew and English, on neohasid.org
** A synopsis of Eichah's chapters
* คำแปลของศาสนาคริสต์:
** Lamentations at Sacred Texts KJV, Tan, Sep, Vul
**  Various versions
* คำแปลที่คงโครงสร้างอักษรกล
** Knox Translation (22 letters: A to V, omitting W to Z)
* คำแปลที่คงจังหวะเพลง (qinah)
** New American Bible Revised Edition (NABRE)
* คำแปลที่คงทั้งอักษรกลและจังหวะเพลง (qinah)
** ServiceMusic translation (22 letters: A to Z, omitting four intermediate letters)
* คำแปลภาษาไทย:
** หนังสือเพลงคร่ำครวญ ที่ยูเวอร์ชัน
** หนังสือเพลงคร่ำครวญ โดยคณะกรรมการคาทอลิกเพื่อคริสตศาสนธรรม แผนกพระคัมภีร์


หมวดหมู่:หนังสือของพันธสัญญาเดิม
หมวดหมู่:ผู้เผยพระวจนะใหญ่
หนังสือบารุค

**หนังสือบารุค** () เป็นหนังสือในคัมภีร์ไบเบิลที่จัดเป็นคัมภีร์อธิกธรรม ใช้ในหลายประเพณีของศาสนาคริสต์ เช่นในคริสตจักรโรมันคาทอลิกและอีสเทิร์นออร์ทอดอกซ์ ในศาสนายูดาห์และในศาสนาคริสต์นิกายโปรเตสแตนต์ถือว่าหนังสือบารุคไม่เป็นส่วนหนึ่งของสารบบคัมภีร์ไบเบิล  โดยคัมภีร์ไบเบิลโปรเตสแตนต์จัดให้หนังสือบารุคเป็นส่วนหนึ่งของคัมภีร์นอกสารบบ หนังสือบารุคตั้งชื่อตามบารุคบุตรเนริยาห์ อาลักษณ์ของผู้เผยพระวจนะเยเรมีย์ผู้ถูกกล่าวถึงในบารุค 1:1 และถือว่าเป็นผู้เขียนของหนังสือบารุคทั้งเล่ม หนังสือบารุคสะท้อนความคิดของนักเขียนชาวยิวเกี่ยวกับสถานการณ์ของเชลยชาวยิวในบาบิโลน โดยมีการรำพึงธรรมถึงเทววิทยาและประวัติศาสตร์ของดินแดนอิสราเอล, การอภิปรายเกี่ยวกับปัญญา (ปรีชาญาณ) และกล่าวโดยตรงถึงผู้อาศัยในเยรูซาเล็มและผู้พลัดถิ่น นักวิชาการบางคนให้ความเห็นว่าหนังสือบารุคเขียนขึ้นในยุคของมัคคาบีหรือช่วงเวลาไม่นานหลังจากนั้น

หนังสือบารุคบางครั้งถูกเรียกด้วยชื่อว่า **1 บารุค** (1 Baruch) เพื่อแยกความแตกต่างจาก 2 บารุค, 3 บารุค และ 4 บารุค

แม้ว่าสำเนาต้นฉบับที่เก่าแก่ที่สุดที่ทราบของหนังสือบารุคเป็นภาษากรีก แต่ลักษณะทางภาษาในส่วนแรกของหนังสือบารุค (1:1–3:8) ได้รับการเสนอความคิดเห็นว่าเป็นส่วนที่บ่งชี้ว่าเป็นการแปลจากภาษาเซมิติก

แม้ว่าหนังสือบารุคไม่อยู่ในคัมภีร์ฮีบรู แต่อยู่ในเซปตัวจินต์รวมถึงในฉบับแปลภาษากรีกของ Theodotion หนังสือบารุคถือว่าเป็นหนังสือในสารบบของพันธสัญญาเดิมโดยคริสตจักรโรมันคาทอลิก, อีสเทิร์นออร์ทอดอกซ์ และออเรียนทัลออร์ทอดอกซ์ ในคัมภัร์ไบเบิลของโปรเตสแตนต์ 80 เล่ม หนังสือบารุคเป็นส่วนหนึ่งของคัมภีร์นอกสารบบ นักบุญเจอโรมรวมหนังสือบารุคในฉบับวัลเกตของตนแม้ว่ายังสงสัยในเรื่องความเป็นคัมภีร์อธิกธรรม ในฉบับวัลเกต หนังสือบารุคถูกจัดในกลุ่มเดียวกับกลุ่มหนังสือผู้เผยพระวจนะร่วมกับหนังสือเยเรมีย์และหนังสือเพลงคร่ำครวญ ในคัมภีร์ไบเบิลฉบับวัลเกต, คัมภีร์นอกสารบบของฉบับพระเจ้าเจมส์ และฉบับอื่น ๆ จดหมายของประกาศกเยเรมีย์ได้ถูกผนวกเข้ากับหนังสือบารุคในฐานะบทที่ 6 ในเซปตัวจินต์และคัมภีร์ไบเบิลออร์ทอดอกซ์ บทที่ 6 มักนับเป็นหนังสือแยกต่างหาก เรียกว่าจดหมายของของเยเรมีย์

## ดูเพิ่ม
* ผู้เผยพระวจนะใหญ่

## อ้างอิง

## แหล่งข้อมูลอื่น

* ''Jewish Encyclopedia'': Baruch
* Baruch  in the Latin Vulgate 
* The Book of Baruch Full text from http://St-Takla.org (also available in Arabic)
* 1Baruch 2012 Translation & Audio Version
* 
*  Douay-Rheims Version
* หนังสือบารุค โดยคณะกรรมการคาทอลิกเพื่อคริสตศาสนธรรม แผนกพระคัมภีร์

หมวดหมู่:คัมภีร์อธิกธรรม
หมวดหมู่:คัมภีร์นอกสารบบ
หมวดหมู่:บารุคบุตรเนริยาห์
หมวดหมู่:ผู้เผยพระวจนะใหญ่
บารุคบุตรเนริยาห์

**บารุคบุตรเนริยาห์** (;  *Bārūḵ ben Nērīyyā*; ประมาณศตวรรษที่ 6 ก่อนคริสตกาล) เป็นอาลักษณ์, สานุศิษย์, เลขานุการ, และสหายผู้ซื่อสัตย์ของผู้เผยพระวจนะเยเรมีย์ในคัมภีร์ฮีบรู ตามประเพณีนิยมถือว่าบารุคเป็นผู้เขียนของหนังสือบารุค

## ประวัติ
ตามการระบุของโยเซพุส บารุคเป็นขุนนางชาวยิว เป็นบุตรชายของเนริยาห์และเป็นพี่น้องกับเสไรอาห์บุตรเนริยาห์ผู้เป็นหัวหน้าจัดที่พักของกษัตริย์เศเดคียาห์แห่งยูดาห์

บารุคมาเป็นอาลักษณ์ของผู้เผยพระวจนะเยเรมีย์และเขียนคำเผยพระวจนะฉบับแรกและฉบับที่สองตามคำบอกของเยเรมีย์ บารุคยังคงยึดมั่นในคำสอนและอุดมคติของผู้เผยพระวจนะเยเรมีย์ แม้ว่าบางครั้งก็เกือบท้อแท้เช่นเดียวกับเยเรมีย์ ระหว่างที่เยเรมีย์หลบซ่อนตัวเพื่อหลีกหนีพระพิโรธของกษัตริย์เยโฮยาคิม เยเรมีย์สั่งให้บารุคอ่านคำเผยพระวจนะเพื่อเป็นการเตือนแก่ผู้คนที่มารวมตัวในพระวิหารในเยรูซาเล็มในวันถืออดอาหาร ภารกิจนี้มีความยากและอันตราย แต่บารุคก็ปฏิบัติโดยไม่ลังเล และในช่วงเวลานี้เองที่ผู้เผยพระวจนะเยเรมีย์อาจเผยพระวจนะที่เจาะจงถึงตัวบารุคเอง (เยเรมีย์ 45)

ทั้งบารุคและเยเรมีย์ได้เห็นการล้อมเยรูซาเล็มโดยบาบิโลนใน 587-586 ปีก่อนคริสตกาล ในช่วงกลางของการล้อมเยรูซาเล็ม เยเรมีย์ซื้อที่ดินในอานาโธทซึ่งในเวลานั้นทหารบาบิโลนได้ตั้งค่ายอยู่ (เป็นสัญลักษณ์ของความเชื่อว่าในที่สุดเยรูซาเล็มจะได้รับการฟื้นฟู; เยเรมีย์ 32) ตามการระบุโยเซพุส บารุคยังคงอยู่กับเยเรมีย์ที่มิสปาห์ 

บารุคถูกพาตัวไปอียิปต์พร้อมกับเยเรมีย์ ซึ่งตามประเพณีนิยมโดยนักบุญเจโรมแล้ว บารุคเสียชีวิตหลังจากนั้นไม่นาน ประเพณีนิยมอื่น ๆ สองแหล่งระบุว่าภายหลังบารุคไปหรือถูกพาตัวไปบาบิโลนโดยกษัตริย์เนบูคัดเนสซาร์ที่ 2 หลังพระองค์พิชิตอียิปต์ได้

ความโดดเด่นของบารุคเนื่องมาจากความสัมพันธ์อันใกล้ชิดกับเยเรมีย์ ทำให้คนรุ่นหลังยกย่องชื่อเสียงของบารุคยิ่งขึ้นไปอีก และถือว่าบารุคเป็นผู้เขียนของหนังสือบารุคและหนังสืออื่นของศาสนายูดาห์อีกสองเล่ม

## อ้างอิง

## บรรณานุกรม

*
*
*
*
*
*
*
*
*
*
*
*
*
*

## แหล่งข้อมูลอื่น
*Prophet Baruch Eastern Orthodox icon and synaxarion


หมวดหมู่:ผู้เผยพระวจนะในศาสนายูดาห์
หมวดหมู่:บุคคลจากหนังสือเยเรมีย์
หมวดหมู่:นักบุญจากพันธสัญญาเดิม
หมวดหมู่:บุคคลจากคัมภีร์อธิกธรรม
หมวดหมู่:ผู้เผยพระวจนะในคัมภีร์ฮีบรู
หมวดหมู่:เยเรมีย์
หมวดหมู่:ราชอาณาจักรยูดาห์
เยฮูคัล

**เยฮูคัล** (;  *Yəhūḵal*) หรือ **ยูคาล** () เป็นชื่อในภาษาฮีบรูที่หมายบุคคลผู้หนึ่งในคัมภีร์ฮีบรู จากที่ระบุในเยเรมีย์ 37:3 ในคัมภีร์ฮีบรู เยฮูคัลน่าจะมีชีวิตอยู่ในช่วงปลายศตวรรษที่ 7 ก่อนคริสตกาลถึงต้นศตวรรษที่ 6 ก่อนคริสตกาล ชื่อนี้ยังพบใน Tell Es-Safi  และในเศษดินเผาอาราดชิ้นหนึ่ง

## บันทึกในคัมภีร์ฮีบรู
เยฮูคัลถูกกล่าวถึงเฉพาะในบทที่ 37 และ 38 ของหนังสือเยเรมีย์:

เยเรมีย์ 37:3
:*กษัตริย์เศเดคียาห์ทรงใช้*'เยฮูคัล**บุตรเชเลมิยาห์ และเศฟันยาห์ปุโรหิตบุตรมาอาเสยาห์ให้ไปหาเยเรมีย์ผู้เผยพระวจนะ กล่าวว่า "ขออธิษฐานต่อพระยาห์เวห์พระเจ้าของเราเพื่อเรา"''

[[เยเรมีย์ 38|เยเรมีย์ 38:1]]
: ''เชฟาทิยาห์บุตรมัทธาน เกดาลิยาห์บุตรปาชเฮอร์ และ**ยูคาล*'บุตรเชเลมิยาห์ และปาชเฮอร์บุตรมัลคียาห์ได้ยินถ้อยคำของเยเรมีย์ที่กล่าวแก่ประชาชนว่า*

## โบราณคดี
การขุดค้นในนครดาวิดที่ดำเนินการโดยมูลนิธินครดาวิดได้ค้นพบบูลลา (ตราประทับดินเหนียว) ที่ปรากฏชื่อเยฮูคัลในปี ค.ศ. 2005 It read *yhwkl bn šlmyhw bn šby*: Yehukal son of Shelemyahu son of Shebi.

## อ้างอิง

หมวดหมู่:หนังสือเยเรมีย์
หมวดหมู่:บุคคลในพันธสัญญาเดิม
หมวดหมู่:บุคคลจากหนังสือเยเรมีย์
มัซเราะอะฮ์ดัยรุลอะชาอิร

**มัซเราะอะฮ์ดัยรุลอะชาอิร** () เป็นหมู่บ้านในอำเภอซะห์ละฮ์ เขตผู้ว่าการอัลบะกออ์ ประเทศเลบานอน

## ข้อพิพาทชายแดนระหว่างเลบานอนกับซีเรีย
แผนที่หลายแห่งแสดงหมู่บ้านตั้งอยู่ในประเทศเลบานอน เนื่องจากไม่มีการกำหนดเขตแดนระหว่างทั้งสองประเทศอย่างเป็นทางการ

สำนักงานสถิติกลางซีเรียรายงานว่า มัซเราะอะฮ์ดัยรุลอะชาอิรที่ตั้งอยู่ในอำเภอเกาะเฏาะนา เขตผู้ว่าการรีฟดิมัชก์มีประชากรตามสำมะโน ค.ศ. 2004 ที่ 1,107 คน

ใน ค.ศ. 2021 ทาง SANA รายงานว่าหมู่บ้านอยู่ในพื้นที่อำเภออัซซะบะดานี

## อ้างอิง
นัศรุลลอฮ์

**นัศรุลลอฮ์** () เป็นชื่อผู้ชายที่พบได้ในภาษาอาหรับและใช้งานกันทั้งมุสลิม คริสต์ และชาวอาหรับกลุ่มอื่น ชื่อนี้อาจทับศัพท์ได้เป็น Nasralla, Nasrollah, Nasrullah และ Al-Nasrallah ถ้าอยู่ในตำแหน่งนามสกุลมักระบุว่าครอบครัวใช้ชื่อนัศรุลลอฮ์มาจากบรรพบุรุษทาง่ฝ่ายบิดา
โกโปนีอุส

**โกโปนีอุส** () เป็นผู้ว่าการโรมันคนแรก (prefect) แห่งมณฑลยูเดีย (ตั้งแต่ ค.ศ. 6 ถึง 9)

## ชีวประวัติ

เขาและผู้ที่ดำรงตำแหน่งต่อจากเขาอยู่ในชั้นอัศวิน และ "มีอำนาจเหนือชีวิตและความตาย" ในสมัยของเขาเกิดเหตุกบฏของยูดาสแห่งกาลิลี ซึ่งสาเหตุไม่ได้มาจากบุคลิกของโคโปนีอุส แต่มาจากการนำทหารโรมันเข้ามา และเนื่องจากมณฑลยูเดียกำลังได้รับการบูรณะ จึงมีการทำสำมะโนขึ้นโดยคีรินิอัส เจ้าครองเมืองซีเรีย 

ใน ค.ศ. 9 โกโปนีอุสถูกเรียกตัวกลับไปที่โรมและแทนที่ด้วยมาร์กุส อัมบิวูลุส

## อ้างอิง

* 

## อ่านเพิ่ม
* Schürer, Emil. *Geschichte des Jüdischen Volkes im Zeitalter Jesu Christi*. 3d ed., i. 487.
* Schlatter, Adolf. *Zur Topographie und Geschichte Palästinas*. p.&nbsp;206.
* Krauss, Samuel.  *Griechische und Lateinische Lehnwörter in Talmud, Midrasch und Targum*. ii. 537.

หมวดหมู่:ผู้ว่าการโรมันแห่งยูเดีย
หมวดหมู่:การทำสำมะโนโดยคีรินิอัส